Lillebror Bø skjøt bort gullet - storebror Bø gråt etter tapt bronse
– Jeg var ikke helt i modus. Jeg begynner å tenke litt mer nå gjennom hva som egentlig skjedde der. Jeg ledet jo med et hav og jeg tror faktisk ikke jeg er bedre enn det jeg er på stående om dagen. I ettertid har jeg vært sur fordi gullet glapp. Sølv i VM er bra, men når du ser hvordan løpet blir så skjønner alle hvorfor jeg er misfornøyd, sier Thingnes Bø til VG. Thingnes Bø, som vant gårsdagens sprint og torsdagens mixed stafett, gikk inn til siste skyting med rundt ett minutts forsprang til fem løpere som fulgte bak.Der bommet Thingnes Bø hele tre ganger. Dermed gikk han ut 15 sekunder bak Dmytro Pidrutsjnyj. Thingnes Bø klarte ikke å ta igjen Pidrutsjnyj på sisterunden. I mål var han 8,3 sekunder bak ukraineren. Pidrutsjnyj ble nummer fire på gårsdagens sprint - det var hans beste resultat før dagens overraskende gull. Han har aldri før vært på pallen.Tarjei Bø tok til tårene etter at også bronsen glapp i spurten mot Quentin Fillon Maillet. – Det er en kjip følelse å ikke få det til helt slik jeg ønsker. Jeg er skuffet. Det er tungt å svelge nå. Jeg bommet på det siste skuddet. Ikke fikk jeg medalje heller, så det var dårlig betalt, sier Tarjei Bø til VG. VGs vintersport-studio: Få alt det siste fra vintersport her Han ble trøstet av lillebror i målområdet og måtte ha litt tid for seg selv etter løpet. – Det var maks uflaks for Tarjei. Jeg var bare helt «rævva» på siste stå, sier Johannes Thingnes Bø om broren. – Jeg tror Pidrutsjnyj skulle ha fått kjørt seg på sisterunden dersom Tarjei hadde unngått strafferunden.Et plaster på såret for Bø-familien er at Thingnes Bø avgjorde verdenscupen sammenlagt. – Det er litt blandede følelser. Jeg er jo glad og stolt, det har vært et stort mål for meg lenge, sier Stryn-mannen. 25-åringen har hatt en fantastisk sesong og vunnet 13 ganger i vinter. Likevel ble oppladningen til VM krevende etter svake resultater i Canada og USA grunnet dårlig stående skyting. Erlend Bjøntegaard ble nummer 15. Vetle Sjåstad Christensen endte på 23. plass. PS! Neste øvelse er onsdag for herrene. Da er det 20 kilometer. Trolig smakte Eckhoffs sølv bedre enn Thingnes Bøs:
Det var stang ut for Bø-familien søndag: Johannes Thingnes Bø (25) rotet bort jaktstart-gullet på siste skyting, mens Tarjei Bø (30) tapte kampen om bronsen.